ยึด 9.4 ล.เม็ด ยาบ้าบิ๊กลอต อีกราย ปาบึม แหกด่าน-ตร.
เชียงรายยึดยาบ้าบิ๊กลอต 9.4 ล้านเม็ด ไอซ์ 788 กก. รวมมูลค่า กว่า 1,728 ล้านบาท คาดเป็นของขบวนการค้ายาเสพติดข้ามชาติ ลำเลียงจากประเทศเพื่อนบ้านข้ามแม่น้ำโขง ขนใส่รถกระบะเตรียมลำเลียงส่งลูกค้า รวบผู้ต้องสงสัยชาวม้ง 3 คน สอบเครียดขยายผลหาเพื่อนร่วมแก๊ง บิ๊กแป๊ะ แถลงกวาดล้างยาเสพติดยึดยานรก 1.7 ล้านเม็ด ไอซ์ 703 กก. รวมมูลค่ากว่า 900 ล้านบาท อีกราย หนุ่มชุมพรขนยานรกซิ่งแหกด่าน ปาระเบิดใส่เจ้าหน้าที่หวังเปิดทางหนี โชคดีระเบิดด้าน สุดท้ายไม่รอดถูกจับ,เชียงรายยึดยาบ้า-ไอซ์ บิ๊กลอตมูลค่ากว่า 1,728 ล้านบาท เปิดเผยเมื่อเวลา 15.30 น. วันที่ 3 เม.ย. ที่หน่วยเฉพาะกิจกรมทหารม้าที่ 3 อ.เมืองเชียงราย พล.ต.อ.ธนิตศักดิ์ ธีระสวัสดิ์ ที่ปรึกษาพิเศษ ตร. พร้อมด้วย พล.ต.ฉลองชัย ชัยยะคำ รองแม่ทัพภาคที่ 3 ในฐานะ รอง ผอ.ศป.ปส.ทภ.3 พล.ต.ท.พูลทรัพย์ ประเสริฐศักดิ์ ผบช.ภ.5 ร่วมแถลงข่าวตรวจยึดรถกระบะโตโยต้า วีโก้ สีบรอนซ์เงิน ทะเบียน 1 ฒอ 363 กรุงเทพมหานคร พร้อมยาบ้า 9,400,000 เม็ด ไอซ์ 788 กิโลกรัม รวมมูลค่ากว่า 1,728 ล้านบาท,พล.ต.ท.พูลทรัพย์เปิดเผยว่า ตำรวจ สภ.เวียงแก่น สืบทราบว่าจะมีการลักลอบขนยาเสพติดจากประเทศเพื่อนบ้านผ่านแม่น้ำโขง ประสานขอกำลัง นรข. หมู่เรือที่ 7 หน.สน.เรือเชียงของ ตชด.326 ทพ.3106 และหน่วยงานที่เกี่ยวข้องตรวจสอบ กระทั่งเวลา 22.00 น. วันที่ 2 เม.ย.ที่ผ่านมา พบรถกระบะโตโยต้า วีโก้ สีบรอนซ์เงิน ทะเบียน 1 ฒอ 363 กรุงเทพมหานคร จอดอยู่ริมแม่น้ำโขง บ้านไทยเจริญ ต.ม่วงยาย อ.เวียงแก่น จ.เชียงราย เมื่อตรวจค้นท้ายกระบะพบยาบ้าชนิดสีส้มบรรจุในกระสอบฟาง 47 กระสอบ รวม 4,700 มัด จำนวน 9,400,000 เม็ด และไอซ์ 37 กระสอบ รวม 788 ก้อน น้ำหนัก 788 กก. ส่วนผู้ต้องหาหลบหนีไป ขณะเดียวกัน เจ้าหน้าที่อีกชุดพบรถกระบะต้องสงสัย 2 คัน จอดอยู่ใกล้ที่เกิดเหตุควบคุมผู้ต้องสงสัยเป็นชาวม้ง 3 คน เบื้องต้นคาดยาเสพติดเป็นของขบวนการค้ายาเสพติดข้ามชาติ อยู่ระหว่างการสอบสวนขยายผล,ที่ศูนย์ราชการเฉลิมพระเกียรติฯ ถนนแจ้งวัฒนะ พล.ต.อ.จักรทิพย์ ชัยจินดา ผบ.ตร. พร้อมด้วย พล.ต.อ. เฉลิมเกียรติ ศรีวรขาน รอง ผบ.ตร. พล.ต.ท.สมหมาย กองวิสัยสุข ผบช.ปส. พล.ต.ท.สุวัฒน์ แจ้งยอดสุข ผบช.ภ.1 พล.ต.ต.สุรเชษฐ์ หักพาล รอง ผบช.ทท. และนางชนิญญา ชัยสุวรรณ อธิบดีอัยการ สำนักงานคดียาเสพติด แถลงจับกุมคดีค้ายาเสพติดหลายพื้นที่ช่วงวันที่ 25 มี.ค. - 2 เม.ย.61 จำนวน 11 คดีจับกุม ผู้ต้องหา 11 คน ของกลางยาบ้า 1,783,263 เม็ด ไอซ์ 703 กก. กัญชา 1,380 กก. โคเคน 671 กรัม โคคาอีน 800 กรัม ยาอี 90 เม็ด คีตามีน 0.6 กรัม รวมมูลค่ายาเสพติด 890,180,900 บาท พร้อมตรวจยึดรถบรรทุก 6 ล้อ 1 คัน รถยนต์ 9 คัน ปืน 4 กระบอก พร้อมกระสุน โทรศัพท์มือถือ 11 เครื่อง เงินสด 87,220 บาท,พล.ต.อ.จักรทิพย์กล่าวว่า ขณะนี้ไทยกำหนดเรื่องยาเสพติดเป็นนโยบายแห่งชาติ ที่ผ่านมาได้ พยายามปราบปรามทุกวิถีทางและทำอย่างเต็มที่มาตลอด ทำให้จับกุมยาเสพติดจำนวนมากได้ทุกครั้ง ส่วนความร่วมมือกับต่างประเทศ ยืนยันว่ามีความร่วมมือกันเป็นอย่างดี ด้าน พล.ต.ท.สมหมายเปิดเผยว่า เหตุที่ยังมียาเสพติดจำนวนมากทุกครั้งในการจับกุม เป็นผลจากการปราบปรามยาเสพติดอย่างต่อเนื่อง ขณะที่กลุ่มผู้ผลิตยังคงมีการผลิตใช้ไทยเป็นทางผ่าน จากข้อมูลสถานการณ์ยาเสพติดในปัจจุบัน มีกลุ่มผู้ค้ายาเสพติดรายใหม่เพิ่มขึ้นทั้งคนไทยและกลุ่มชาวเขา ใช้เส้นทางลำเลียงยาเสพติดผ่านภาคกลางลงภาคใต้ ก่อนนำออกนอกประเทศเพื่อนบ้านเพื่อส่งขายประเทศที่ 3,สายวันเดียวกัน พ.ต.ท.เชาวรัตน์ ใจห้าว สว.ปฏิบัติราชการด่านตรวจยานพาหนะ (ปส.4) ชุมพร สนธิกำลัง พ.ต.ท.สุนทร พิทักษ์สุข สว. (สอบสวน) สภ.สลุย จ.ชุมพร ตั้งด่านตรวจสกัดยาเสพติดและสิ่งผิดกฎหมาย บนถนนเพชรเกษม หมู่ 2 ต.หงษ์เจริญ อ.ท่าแซะ กระทั่งพบรถกระบะโตโยต้า สีบรอนซ์เทา ทะเบียน ญค 5936 กรุงเทพมหานคร เร่งเครื่องขับแหกด่าน และเหยียบเหล็กแหลมจนยางหน้าซ้ายแตก แต่พยายามขับหนีไปบนถนนสายอ่างทอง-บ้านร้านตัดผม เมื่อคนร้ายจวนตัวปาระเบิดชนิดสังหาร เอ็ม 27 ใส่รถเจ้าหน้าที่แต่โชคดีระเบิดไม่ทำงาน เนื่องจากตัวจุดชนวนระเบิดหักออกจากตัวระเบิด จากนั้นเจ้าหน้าที่ควบคุมตัวผู้ต้องหาทราบชื่อคือ นายสุชาติ ดำคำ อายุ 35 ปี พร้อมของกลางยาบ้า 1 หมื่นเม็ด สอบสวนนายสุชาติให้การว่า ซื้อยาบ้าและระเบิดมาจากเอเย่นต์รายหนึ่งที่ จ.สมุทรสาคร กระทั่งเจอด่านด้วยความตกใจเร่งเครื่องหลบหนี และปาระเบิดใส่เจ้าหน้าที่,พ.ต.อ.สังเวียน อินตากูล ผกก.สภ.งาว จ.ลำปาง นำเจ้าหน้าที่เข้าตรวจสอบยาบ้า 14,000 เม็ด และไอซ์ 21 กก. ถูกทิ้งริมถนนปงเตา-บ้านอ้อน ต.บ้านอ้อน อ.งาว เบื้องต้นคาดเป็นของขบวนการค้ายาเสพติด นำมาทิ้งไว้เนื่องจากตำรวจเฝ้าตรวจเข้มและอยู่ในระหว่างกวาดล้างอาชญากรรมในช่วงก่อนสงกรานต์ เมื่อคนร้ายเจอด่านตรวจโยนยาเสพติดทิ้งข้างทาง เพื่อย้อนกลับมาเอาภายหลัง
เชียงรายยึดยาบ้าบิ๊กลอต 9.4 ล้านเม็ด ไอซ์ 788 กก. รวมมูลค่า กว่า 1,728 ล้านบาท คาดเป็นของขบวนการค้ายาเสพติดข้ามชาติ ลำเลียงจากประเทศเพื่อนบ้านข้ามแม่น้ำโขง ขนใส่รถกระบะ
ยาบ้า,ยาเสพติด,ยาเสพติดข้ามชาติ,แม่น้ำโขง,ข่าวหน้า1